"Аибашьра аамҭазы иаҭаххеит ҳажәлар реиҿкаара, арратә, аибашьратә ԥҟаррақәа ирыҵыркуа аԥҟаррақәа рыла ажәлар еиҿкаатәын. Иааны еибашьуаз ауаа ирҭахын ацхыраара: бџьарла, фатәыла, жәтәыла, маҭәала. Уи ҳара ҳхала иҳалшомызт. Ҳәарада, иҟан ацхыраара ҳазҭаша ауаа, абазақәа, еиуеиԥшым аиашьаратә жәларқәа рхаҭарнакцәа рҟнытә. Аха доусы ихахьы иигаша еиҿкаатәын, аус аҭыԥ иқәҵатәын. Убри азы имҩаԥган аконгрессгьы. Хымԥада, аконгресс усҟантәи ахықәкы нагӡан. Ҳдиаспора ахаҭарнакцәа рҟнытә иҟалеит аԥара аазгоз, амаҭәа зылшаз, афатәгьы ҟалеит. Иааизакны ицоз аусқәа зегьы ажәлар алархәтәын, уи алыршахеит", — ҳәа азгәеиҭеит Дамениа.